open-index/open-wikipedia-markdown huggingface dataset:
ม้ากระทืบโรง

**ม้ากระทืบโรง** (  Wall) เป็นไม้ในวงศ์ MORACEAE มีชื่อท้องถิ่นอื่นว่า เช่น เดื่อเครือ ม้าทะลายโรง ม้าคอกแตก มันฤๅษี เป็นไม้พุ่มรอเลื้อย เลื้อยเกาะไปตามพรรณไม้อื่นมีน้ำยางขาว สูงถึง 25 เมตร กิ่งอ่อน ก้านใบผิวใบด้ายล่าง และฐานรองดอกอ่อนมีขน ใบเดี่ยว เรื่องสลับ รูปใบหอก รูปไข่หรือรูปของขนานแกมวงรี กว้าง 7-9 ซม. ยาว 12-18 ซม. เปลือกสีน้ำตาล มีปุ่มขึ้นคล้ายหนาม ดอกช่อ ลักษณะทรงกลมคล้ายผลออกเดี่ยวๆ ที่ซอกใบ แยกเพศ อยู่ในช่อเดี่ยวกัน ฐานรองดอกรูปทรงกลม ผลสด รูปทรงกลม ภายในสีแดง ขยายพันธุ์ ด้วยการตัดเถาม้ากระทืบโรงยาวประมาณ 1 คืบ นำมาปักชำได้

## สรรพคุณ

สรรพคุณตามตำรายาไทย ใช้ เถา บำรุงกำลัง ต้น บำรุงร่างกาย บำรุงความกำหนัด ช่วยขับน้ำย่อย เนื้อไม้ แก้ปวดหลัง แก้ปวดหัว ทั้งต้น บำรุงธาตุ บำรุงกำลัง แก้ประดงเลือด ที่ทำให้เป็นจุดห้อเลือด เป็นเม็ดตุ่มตามผิวกาย แก้ประดงลม แก้น้ำเหลืองเสีย ช่วยย่อยอาหาร ทำให้อาหารมีรส ในภาคตะวันออกเฉียงเหนือ ใช้ ลำต้น ผสมลำต้นคุย ต้มน้ำดื่ม บำรุงกำลัง เป็นยาอายุวัฒนะและยังช่วยในเรื่องระบบไหลเวียนโลหิต
      -เถามีรสเย็นขื่น ใช้ดองกับสุรา หรือใช้ต้มดื่มช่วยบำรุงกำลัง หรือจะใช้เถาม้ากระทืบโรงที่ตากแห้งแล้วนำมาเข้าเครื่องยา ต้มน้ำดื่มเป็นยาบำรุงกำลัง แก้อาการปวดเมื่อยตามร่างกายก็ได้เช่นกัน
      -ลำต้นม้ากระทืบโรง ใช้ผสมกับลำต้นคุย นำมาต้มดื่มใช้เป็นยาอายุวัฒนะ 
เถาม้ากระทืบโรง และลำต้นม้ากระทืบโรงช่วยบำรุงธาตุในร่างกาย
       -ต้นม้ากระทืบโรง ช่วยบำรุงร่างกาย
       -ทั้งต้นม้ากระทืบโรงช่วยทำให้เจริญอาหาร 
       -เถาม้ากระทืบโรงช่วยบำรุงโลหิต ด้วยการใช้เถาต้มกับน้ำดื่ม หรือใช้ดองกับเหล้าก็ได้
       -ต้นม้ากระทืบโรง ช่วยแก้เลือดเสีย เลือดตกค้าง ซูบซีด 
       -เนื้อไม้ม้ากระทืบโรงช่วยแก้อาการปวดศีรษะ 
       -เถาม้ากระทืบโรงมีสรรพคุณช่วยแก้อาการปวดฟัน 
       -เถาม้ากระทืบโรงช่วยในการย่อยอาหาร ช่วยขับน้ำย่อย ช่วยทำให้อาหารมีรสชาติ
       -ทั้งต้นม้ากระทืบโรงช่วยแก้ริดสีดวงทวาร 
       -เถาม้ากระทืบโรงช่วยแก้น้ำเหลืองเสีย
       -เถาม้ากระทืบโรงมีสรรพคุณชวยแก้ประดงลม  
       -เถาม้ากระทืบโรงช่วยแก้ประดงเลือดที่ทำให้เป็นจุดห้อเลือด เป็นเม็ดตุ่มตามผิวกาย
       -เถา และเนื้อไม้ของม้ากระทืบโรงช่วยแก้อาการปวดเมื่อยตามร่างกาย เช่น ปวดหลัง ปวดเอว 
       -เถา และต้นม้ากระทืบโรงช่วยบำรุงกำหนัด
    
 องค์ประกอบทางเคมี:
           ลำต้นพบสารกลุ่ม eudesmane sesquiterpene ได้แก่ foveolide A,foveoeudesmenone , 4(15)-eudesmene-1β,6α-diol, 4(15)-eudesmene-1β,5α-diol 
                       สารกลุ่ม sesquiterpenoid dimer คือ foveolide B 
                       สารกลุ่ม phenolic ได้แก่ foveospirolide, ethyl rosmarinate 
                       สารกลุ่มไตรเทอร์ปีนอยด์ ได้แก่ friedelin, taraxerol และ betulin 
 
         สาร foveolide A จากลำต้นแสดงความเป็นพิษระดับปานกลางต่อเซลล์มะเร็งลำไส้, เซลล์มะเร็งตับ, เซลล์มะเร็งเต้านม และเซลล์มะเร็งกระเพาะอาหาร และมีฤทธิ์ต้านเชื้อวัณโรค Mycobacterium tuberculosis โดยมีค่าความเข้มข้นต่ำสุดที่สามารถยับยั้งเชื้อได้คือ 200 ไมโครโมลาร์ 

## อ้างอิง

หมวดหมู่:สมุนไพร
หมวดหมู่:สกุลโพ
แถวลำดับเส้นฐานยาวมาก

thumb|ที่ตั้งของ VLBA

**แถวลำดับเส้นฐานยาวมาก** (Very Long Baseline Array) หรือ **VLBA** เป็นกล้องโทรทรรศน์วิทยุขนาดใหญ่ ที่ประกอบด้วยจานรับสัญญาณโทรทรรศน์วิทยุ จำนวน 10 จาน ตั้งอยู่ใน 10 เมืองของสหรัฐอเมริกา

จานรับสัญญาณแต่ละจานมีขนาดเส้นผ่าศูนย์กลาง 25 เมตร หนัก 240 ตัน ควบคุมทางไกลจากศูนย์ควบคุม The Array Operations Center (AOC) ที่เมืองโซคอร์โร รัฐนิวเม็กซิโก (ที่เดียวกับศูนย์ควบคุม VLA)

VLBA เริ่มก่อสร้างเมื่อเดือนกุมภาพันธ์ พ.ศ. 2529 แล้วเสร็จเมื่อเดือนพฤษภาคม พ.ศ. 2536 เริ่มปฏิบัติงานพร้อมกันทั้งสิบกล้องเมื่อวันที่ 29 พฤษภาคม พ.ศ. 2536 ก่อสร้างด้วยงบประมาณ 80 ล้านดอลลาร์สหรัฐ นับเป็นกล้องโทรทรรศน์วิทยุที่ปฏิบัติงานเต็มเวลาที่ใหญ่ที่สุดในโลก เทียบเท่ากับกล้องโทรทรรศน์วิทยุขนาดเส้นผ่าศูนย์กลาง 8,611 กิโลเมตร

จานรับสัญญาณของ VLBA ตั้งอยู่ที่

* เมานาเคอา รัฐฮาวาย ()
* โอเวนส์แวลลีย์ รัฐแคลิฟอร์เนีย ()
* คิตต์พีก รัฐแอริโซนา ()
* พายทาวน์ รัฐนิวเม็กซิโก ()
* โลสอาลาโมส รัฐนิวเม็กซิโก ()
* ฟอร์ตเดวิส รัฐเท็กซัส ()
* บรูว์สเตอร์ รัฐวอชิงตัน ()
* นอร์ทลิเบอร์ที รัฐไอโอวา ()
* แฮนค็อก รัฐนิวแฮมป์เชอร์ ()
* เซนต์ครอย หมู่เกาะเวอร์จินของสหรัฐอเมริกา ()

## แหล่งข้อมูลอื่น
* เว็บไซต์ทางการ

หมวดหมู่:กล้องโทรทรรศน์วิทยุ
หมวดหมู่:หอดูดาวในสหรัฐ
หมวดหมู่:หอดูดาวในรัฐฮาวาย
หมวดหมู่:สิ่งก่อสร้างในรัฐแคลิฟอร์เนีย
หมวดหมู่:สิ่งก่อสร้างในรัฐแอริโซนา
หมวดหมู่:สิ่งก่อสร้างในรัฐนิวเม็กซิโก
หมวดหมู่:สิ่งก่อสร้างในรัฐเท็กซัส
หมวดหมู่:สิ่งก่อสร้างในรัฐวอชิงตัน
หมวดหมู่:สิ่งก่อสร้างในรัฐไอโอวา
หมวดหมู่:สิ่งก่อสร้างในรัฐนิวแฮมป์เชอร์
หมวดหมู่:หมู่เกาะเวอร์จินของสหรัฐ
นมหนู

**นมหนู** อาจหมายถึง
* นมหนู (พรรณไม้)
* เอื้องนมหนู กล้วยไม้ชนิดหนึ่ง
* นมหนู (อะไหล่) (Nozzle) หัวพ่นน้ำมันเชื้อเพลิง ส่วนประกอบของคาร์บิวเรเตอร์ ในเครื่องยนต์
หมามุ่ย

**หมามุ่ย** หรือ **หมามุ้ย** ชื่อวิทยาศาสตร์ *Mucuna pruriens* DC. เป็นพืชเถาซึ่งขน (Trichomes) บริเวณใบ เถา ฝัก และ ปลายยอดมีสารกลุ่มโปรตีนคือ Mucuniean Enzyme และสาร Serotonin เป็นสารกระตุ้น ให้ร่างกายหลั่ง histamine ก่อให้เกิดการแพ้ผื่นคัน บวมแดง 

ลักษณะทั่วไป ใบมีรูปร่างคล้ายรูปไข่หรือรูปไข่ปนขนมเปียกปูน โคนใบอาจมีทั้งมน กลม หรือหน้าตัดก็ได้ ตัวใบบางและมีขนทั้งสองด้าน ดอกสีม่วงดำ ออกเป็นช่อตามง่ามใบ มีเมล็ด 4-7 เมล็ด ฝักจะมีขนอ่อนคลุม ฝักแก่นี้เองจะกลายเป็นพืชที่มีพิษ เมื่อผิวหนังสัมผัสกับขนพิษ ปลายยอดของขนจะแตกออก และฉีดสารพิษออกมา ทำให้ผิวหนังบวมแดง คันและปวดแสบปวดร้อน

การรักษา รีบกำจัดขนพิษออกจากบริเวณที่สัมผัส โดยใช้เทียนไขลนไฟให้อ่อนตัว หรือข้าวเหนียวคลึงจนเนื้อข้าวเหนียวกลืนกัน แล้วนำมาคลึงบริเวณที่สัมผัสขนหลายๆ ครั้งจนหมด หรืออาจใช้ผมมาถูกับบริเวณที่โดนก็ได้ ยิ่งผมสั้นเท่าไหร่ยิ่งจำจัดได้มาก และหากยังมีอาการแดงร้อนหรือคันอยู่ให้ทาคาลาไมน์โลชั่น หรือครีมสเตียรอยด์ พร้อมกับรับประทานยาแก้แพ้ เช่น คลอเฟนิรามีน 4 มก. ครั้งละ 1 เม็ดทุก 6 ชม. จนเป็นปกติ 

## สายพันธุ์
หมามุ่ยมี 2 สายพันธุ์คือ
* หมามุ่ยใหญ่ *Mucuna monosperma* DC. Ex Wight  Fabaceae (Leguminosa-Papilionoideae)
* หมามุ่ยลาย *Mucuna stenoplax* Wilmot-Dear  Fabaceae (Leguminosa-Papilionoideae)

## อ้างอิง

หมวดหมู่:พืชมีพิษ
หมวดหมู่:ไม้เลื้อย
หมวดหมู่:วงศ์ย่อยถั่ว
หมวดหมู่:พืชตรึงไนโตรเจน
โด่ไม่รู้ล้ม

**โด่ไม่รู้ล้ม** () ชื่ออื่น เช่น หนาดมีแคลน หนาดผา ตะชีโกวะ หนาดผา ขี้ไฟนกคุ่ม คิงไฟนกคุ่ม เคยโบ้ หญ้าไก่นกคุ่ม หญ้าปลาบ หญ้าไฟนกคุ่ม หญ้าสามสิบสองหาบ ลักษณะเป็นไม้เนื้ออ่อน ต้นแข็ง ตั้งตรง รากที่มีอายุมากจะมีลัษณะคล้ายเหง้า รากแขนงกลมยาว ใบเดี่ยว เรียงเวียนสลับที่โคนใกล้ผิวดิน ขอบใบหยัก มีขนปกคลุมทั้งสองด้าน ใบมีขนสีขาวตรงละเอียด ตรง ห่าง สาก ทอดขนานกับผิวใบทั้งสองด้าน ท้องใบมีขนมากกว่าหลังใบ ใบรูปหอกกลับหรือรูปไข่แกมใบหอกกลับ ส่วนที่ค่อนไปทางปลายใบ ผายกว้าง แล้วสอบแหลมทู่ ๆ ส่วนโคนใบสอบแคบจนถึงก้านใบ ขอบใบหยักมน หรือจักฟันเลื่อยห่าง ๆ เนื้อใบหนาสาก ดอกช่อแบบช่อกระจุกแน่น ก้านช่อดอกยาว ดอกสีม่วงหรือขาว การขยายพันธุ์ เพาะเมล็ด  

## สรรพคุณ
สมุนไพรโด่ไม่รู้ล้ม เพิ่มการเกิด libido เปลี่ยนแปลงค่า osmolality และจำนวนอสุจิของน้ำอสุจิ ลดเปอร์เซ็นต์อสุจิเคลื่อนไหว เพิ่มน้ำหนักอวัยวะเพศเสริมในหนู นอกจากนั้นยังมีสรรพคุณยับยั้งเชื้อแบคทีเรีย ยับยั้งเชื้อไวรัส ต้านความเป็นพิษต่อตับ ลดไข้ ลดการอักเสบ ลดความดันโลหิตและยับยั้งการเคลื่อนไหวของลำไส้เล็ก กระตุ้นมดลูก 

รากและใบต้มเป็นยารักษาโรคบิด ท้องร่วง ช่วยขับปัสสาวะ บรรเทาอาการเจ็บหน้าอก กินแก้กามโรค ส่วนราก หากนำมาตำผสมกับพริกไทยจะแก้อาการปวดฟันได้ หรือนำมาต้มทานหลังคลอด แก้อาเจียนได้ 

ในทางสมุนไพรพื้นบ้านของไทย ใช้ทั้งต้น เป็นยาขับปัสสาวะ แก้ไข้ แก้ไข้จับสั่น ขับน้ำเหลืองเสีย แก้บิด แก้ท้องเสีย แก้ไอ แก้วัณโรค บำรุงหัวใจ ขับเหงื่อ ขับระดู ขับพยาธิตัวกลม แก้ปัสสาวะพิการ บำรุงความกำหนัด แก้กระษัย แก้กามโรค แก้บวมน้ำ แก้นิ่ว แก้ไข้หวัด เจ็บคอ แก้ตาแดง แก้ดีซ่าน แก้เลือดกำเดาออกง่าย แก้ฝี แก้แมลงมีพิษกัดต่อย แก้แผลในกระเพาะอาหาร แก้แผลเปื่อยในปาก แก้เหน็บชา ราก ใช้ขับปัสสาวะ แก้ไข้ตัวร้อน แก้ไข้หวัด แก้ไอเรื้อรัง แก้ท้องเสีย แก้บิด ขับพยาธิ ขับระดู บีบมดลูก ต้มเอาน้ำอมแก้ปวดฟัน แก้ฝี แผลมีหนอง บวมอักเสบทั้งหลาย เป็นยาคุมสำหรับหญิงที่คลอดบุตรใหม่ เป็นยาบำรุง เป็นยาขับไส้เดือน รักษาโรคบุรุษ ต้มดื่มแก้อาเจียน ใบ ใช้รักษาบาดแผล แก้โรคผิวหนัง แก้ไข้ ขับปัสสาวะ แก้อ่อนเพลีย รักษากามโรค เป็นยาคุมสำหรับหญิงที่คลอดบุตรใหม่ เป็นยาบำรุง แก้ไอ รากและใบ ใช้ขับปัสสาวะ แก้ท้องร่วง แก้โรคแผลในกระเพาะอาหาร แก้บิด แก้กามโรคในสตรี ใช้สดหรือแห้งประมาณ 2 กำมือ ต้มดื่ม ขับปัสสาวะ แก้ท้องร่วง แก้กระเพาะอาหารเป็นแผล ต้มอาบหลังคลอด    	

สารสำคัญ 
      ทั้งต้น มี epifrledelinol, lupeol, stigmasterol, triacon-l-ol, dotriacontarvl-ol, potassiumchloride, lupeolacetate, deoxyelephantopin และ isodeoxyelephantopin

ตำรับยาสมุนไพรของไต้หวัน ชื่อ “Teng-khia-U”  มีโด่ไม่รู้ล้มที่สกัดด้วยน้ำเป็นองค์ประกอบ ช่วยป้องกันตับจากการทำลายของสารเคมี และยังมีฤทธิ์ลดอาการอักเสบ

## ชนิดย่อย
ชนิดย่อยของ *E. scaber* ได้แก่:
**Elephantopus scaber* subsp. *plurisetus* (O.Hoffm.) Philipson
**Elephantopus scaber* subsp. *scaber*
**Elephantopus scaber* var. *scaber*
**Elephantopus scaber* var. *sinuatus* (Mor.) Miq.

## อ้างอิง

หมวดหมู่:สมุนไพร
หมวดหมู่:วงศ์ทานตะวัน
หมวดหมู่:พืชที่มีฤทธิ์ยับยั้งแบคทีเรีย
หมวดหมู่:พืชที่เป็นพิษต่อพยาธิ
หมวดหมู่:พืชที่มีฤทธิ์ต้านไวรัส
โรคลดความกด

**โรคลดความกด** หรือ **โรคเคซอง**  หรือ **โรคน้ำหีบ**  หรือ **โรคน้ำหนีบ ** หรือ **ความเมาความกดอากาศ** ()  เป็นโรคที่เกิดจากการเกิดฟองก๊าซในเลือดหรือในเนื้อเยื่อ มักเกิดจากการดำน้ำและมีการลอยตัวขึ้นเร็ว ก๊าซไนโตรเจนอยู่ในภาวะเกินความอิ่มตัวเมื่อความดันอากาศลดลง กลายสภาพเป็นฟองอากาศ ซึ่งสามารถเกิดได้กับทุกส่วนของร่างกายทั้งส่วนที่เป็นของแข็งหรือของเหลว เช่น เกิดฟองอากาศที่กล้ามเนื้อข้อต่อจะมีอาการปวด ถ้าเข้าสู่กระแสเลือดไปอุดเส้นเลือดที่ไขสันหลังหรือสมองจะทำให้สลบ หรือเป็นอัมพาต

## อ้างอิง

* http://www.kanchanapisek.or.th/kp6/BOOK23/chapter8/t23-8-l2.htm 

หมวดหมู่:โรค
หมวดหมู่:วิทยาการบาดเจ็บ
หมวดหมู่:การดำน้ำ
กับระเบิด

**กับระเบิด** อาจหมายถึง

* กับระเบิด (mine), วัตถุระเบิดที่วางดักไว้ เมื่อไปเหยียบหรือกระทบเข้าก็จะระเบิดทันที
* กับระเบิดใต้น้ำ (naval mine), กับระเบิดที่วางไว้ในท้องน้ำ สำหรับทำลายเรือ
ชาวเศรปา

[thumb|right|ชาวเศรปาลูกหาบของทีมพิชิต[ยอดเขาเอเวอร์เรสต์]]

**เศรปา** (Sherpa) เป็นชนเผ่าในประเทศเนปาล เป็นที่รู้จักกันดีในฐานะลูกหาบของทีมพิชิตยอดเขาเอเวอร์เรสต์ 

เศรปา มาจากคำในภาษาเศรปาว่า ཤར *shar* ("ตะวันออก") และ པ *pa* ("ผู้คน") หมายถึงคนจากทิศตะวันออกของทิเบต ชาวเศรปากลุ่มแรก เริ่มต้นสร้างชุมชนที่หุบเขาคุมบู ทางทิศตะวันออกของเนปาล ซึ่งมีอาชีพเป็นพ่อค้าเร่ร่อน นำสินค้าพวกเมล็ดพืชและข้าวบาร์เลย์จากพื้นราบไปแลกกับเกลือในแถบทิเบต กระทั่งสิ้นสุดลงใน ค.ศ. 1959 เมื่อจีนเข้ายึดครองทิเบต

## ภาษา
ชาวเศรปาใช้ภาษาเศรปาในการสื่อสาร ภาษานี้เป็นสาขาของตระกูลภาษาย่อยทิเบต-พม่า มีลักษณะผสมระหว่างภาษาถิ่นทิเบตตะวันออก (สำเนียงคัม) และภาษาถิ่นทิเบตกลาง อย่างไรก็ตาม ภาษานี้แยกจากภาษาทิเบตมาตรฐาน และไม่สามารถสื่อสารเข้าใจกับผู้พูดในนครลาซ่า

## ความเชื่อ
ชาวเศรปาเชื่อว่ายอดเขาทุกยอดล้วนมีเทพเจ้าสิงสถิตอยู่ และเทพเจ้าประจำถิ่นที่ยิ่งใหญ่ที่สุดคือ เทพเจ้าคุมบู ยัวลา มีเทศกาลประจำหมู่บ้านคุมจูง เรียกว่า เทศกาลดุมเจ วันสุดท้ายของจะมีพิธีกรรมเต้นหน้ากาก เป็นการถวายสักการะแด่เทพเจ้าแห่งหุบเขาคุมบู และเพื่อเป็นการขับไล่สิ่งชั่วร้ายให้พ้นจากหมู่บ้าน

## อ้างอิง

## แหล่งข้อมูลอื่น

* 
* "Tapting Sherpa Kyidug" – กลุ่มของชุมชนชาวเศรปาในกาฐมาณฑุ 
* "Gaiety of Spirit:  The Sherpas of Khumbu"  Berg Adventures International.
* Nicolas Tournadre, Lhakpa Norbu Sherpa, Gyurme Chodrak & Guillaume Oisel (2009). *Sherpa-English English-Sherpa Dictionary with Literary Tibetan and Nepali Equivalents* . ཤར་བའི་གཏམ་སྙད་ཚིག་མཚོད་། . Kathmandu: Vajra Publications. . 

หมวดหมู่:ชนเผ่า
หมวดหมู่:ประเทศเนปาล
ทหารเรือ

thumb|250px|right|ทหารเรือชาวจีน
**ทหารเรือ** () เป็นทหารที่ทำการรบโดยใช้เรือ  การเรียงลำดับอาวุโสของทหาร 3 เหล่าทัพ ถ้าเป็นแบบสหราชอาณาจักร จะเรียงจาก ทหารเรือ ทหารอากาศ ทหารบก เพราะเป็นมหาอำนาจทางทะเลมาก่อน ทหารเรือจึงเป็นพี่ใหญ่ ทหารเรือ จะมีเรือหลากหลายชนิด ในกองทัพ เช่น เรือดำน้ำ เรือบรรทุกเครื่องบิน เรือประจัญบาน เป็นต้น

## ทหารเรือไทย
**ทหารเรือไทย** ในประเทศไทยจะรวมเอา นาวิกโยธิน (Marine) เข้ามารวมด้วยจะมีทั้งหมดสามพรรคเหล่าใหญ่ คือ นาวิน นาวิกโยธิน และกลิน ถ้าเป็นแบบประเทศไทย จะเรียงจาก ทหารบก ทหารเรือ ทหารอากาศ เพราะทหารเหล่าแรกของประเทศไทยคือทหารบกที่เป็นทหารราบ สมัยก่อนรบกันแบบประชิดตัว ใช้ดาบ ฆ่าพันพันตูกัน ต่อมาจึงค่อยมีปืนเล็ก มีรถถัง มีปืนต่อสู้อากาศยาน มีการรบแบบพิเศษ

## ดูเพิ่ม
* กองทัพเรือ
* กองทัพเรือไทย

## อ้างอิง

หมวดหมู่:ทหารเรือ
แคว้นเฟลมิช

**แคว้นเฟลมิช** (; ; ; ) ซึ่งมักเรียกกันสั้น ๆ ว่า **[[ฟลานเดอส์]]** (; ; ; ) เป็นหนึ่งในสามแคว้นอย่างเป็นทางการของประเทศเบลเยียม (ร่วมกับแคว้นวอลลูนและแคว้นนครหลวงบรัสเซลส์) แคว้นเฟลมิชมีเนื้อที่อยู่ทางเหนือของประเทศและกินพื้นที่ประมาณ 13,522 ตารางกิโลเมตร (ร้อยละ 44.29 ของประเทศ) เป็นภูมิภาคที่มีผู้คนอาศัยอยู่หนาแน่นที่สุดแห่งหนึ่งในยุโรป (ประมาณ 455 คนต่อตารางกิโลเมตร) และใช้ภาษาดัตช์เป็นภาษาราชการ

## การเมือง
ภายหลังจากการก่อตั้งแคว้นเฟลมิชตามรัฐธรรมนูญใน ค.ศ. 1980 แคว้นเฟลมิชได้โอนกิจการของแคว้นเข้ารวมกับประชาคมเฟลมิชทันที หน่วยงานเฟลมิช เช่น สภาเฟลมิช รัฐบาลเฟลมิช เป็นต้น จึงเป็นตัวแทนของชาวเฟลมิชทั้งหมดรวมถึงชาวเฟลมิชที่อาศัยอยู่ในแคว้นนครหลวงบรัสเซลส์ด้วย ทั้งนี้ อำนาจของแคว้นเฟลมิชตามรัฐธรรมนูญไม่รวมถึงแคว้นนครหลวงฯ ดังนั้น สมาชิกสภาที่ได้รับการเลือกตั้งในแคว้นนครหลวงฯ จึงไม่สามารถลงคะแนนในกิจการของแคว้นเฟลมิชได้

## เขตการปกครอง
thumb|left|300px|จังหวัดในแคว้นเฟลมิช

แคว้นเฟลมิชประกอบไปด้วยการปกครองย่อยเป็นจังหวัด (province) จำนวน 5 จังหวัด ในแต่ละจังหวัดจะประกอบด้วยเขต (arrondissement) ซึ่งเป็นการรวมกลุ่มกันของเทศบาล (municipality) โดยในแคว้นเฟลมิชทั้งหมดประกอบด้วย 308 เทศบาล

กรุงบรัสเซลส์ซึ่งเป็นที่ตั้งของสภาเฟลมิชอยู่ในเขตของแคว้นนครหลวงบรัสเซลส์ (ซึ่งถูกล้อมรอบด้วยจังหวัดเฟลมิชบราบันต์อีกที) กรุงบรัสเซลส์ยังเป็นที่ตั้งของทั้งประชาคมเฟลมิชและประชาคมฝรั่งเศสอีกด้วย

## ดูเพิ่ม
* ฟลานเดอส์
* ประชาคมเฟลมิช

## อ้างอิง

## แหล่งข้อมูลอื่น
* Vlaamse overheid  
* Flanders.be 
* ฟลานเดอส์ออนไลน์ 
* การท่องเที่ยวฟลานเดอส์ 
* ฟลานเดอส์ฝรั่งเศส  
* ฟลานเดอส์ฝรั่งเศส 

หมวดหมู่:หน่วยการบริหารของประเทศเบลเยียม
ประชาคมเฟลมิช

**ประชาคมเฟลมิช** (; ; , ) ในทางการปกครองของเบลเยียม เป็นสถาบันประชาคมตามรัฐธรรมนูญ มีหน้าที่ตามกฎหมายในขอบเขตพื้นที่ที่พูดภาษาดัตช์ และเขตทวิภาษาในแคว้นนครหลวงบรัสเซลส์ ทั้งนี้ บทบาทของประชาคมเฟลมิชนั้นต่างกันกับของประชาคมฝรั่งเศสแห่งเบลเยียม เพราะประชาคมเฟลมิชถือเป็นอันหนึ่งอันเดียวกับแคว้นเฟลมิชซึ่งบริหารโดยสภาเฟลมิชอันมาจากการเลือกตั้ง โดยตั้งอยู่ที่กรุงบรัสเซลส์ 

ประชาคมเฟลมิชยังมีความหมายในทางสังคมและวัฒนธรรม หมายถึงองค์กร สื่อ สังคม วัฒนธรรมของชาวเฟลมิช อีกนัยหนึ่งคือความเป็น "ชาติเฟลมิช"

## ขอบเขตอำนาจตามกฎหมาย

ภายใต้รัฐธรรมนูญ ประชาคมเฟลมิชมีหน้าที่รับผิดชอบในส่วนต่าง ๆ ดังนี้
* การศึกษา (ไม่รวมถึงการออกเกณฑ์เกี่ยวกับวุฒิการศึกษา การกำหนดอายุในการได้รับการศึกษาขั้นพื้นฐานของประชากร และบำเหน็จบำนาญครูอาจารย์)
* วัฒนธรรม 
* กฎหมายในภาษาดัตช์ในเขตเทศบาลที่ใช้ภาษาดัตช์เพียงภาษาเดียว
* สวัสดิการ การสาธารณสุข และการอภิบาลเด็กในบางกรณี
* ความร่วมมือระหว่างประเทศในด้านที่เกี่ยวข้องกับประชาคม

เนื่องจากสภาประชาคมเฟลมิช (สภาและรัฐบาล) นั้นเป็นส่วนหนึ่งเดียวกันกับแคว้นเฟลมิช จึงทำให้มีอำนาจหน้าที่เพิ่มเติมรวมถึง
* การเกษตรกรรม
* การสาธารณูปโภคพื้นฐานและการพัฒนาเศรษฐกิจในเขต
* การปกครองส่วนท้องถิ่น
* การสิ่งแวดล้อม
* พลังงาน (ยกเว้นพลังงานนิวเคลียร์ซึ่งอยู่ในอำนาจหน้าที่ของรัฐบาลกลาง)

สมาชิกสภาเฟลมิชที่ได้รับการเลือกตั้งจากแคว้นนครหลวงบรัสเซลส์นั้นไม่มีสิทธิ์ในการลงคะแนนในกิจการที่เกี่ยวข้องกับแคว้นเฟลมิช โดยสามารถลงคะแนนได้เพียงแต่กิจการที่เกี่ยวข้องกับประชาคมเฟลมิชเท่านั้น เนื่องจากกิจการต่าง ๆ ที่เกี่ยวเนื่องกับเขตการปกครองนั้นอยู่ภายใต้เขตอำนาจของสภาแคว้นนครหลวงบรัสเซลส์ โดยในทางกฎหมายนั้น ภายในแคว้นนครหลวงบรัสเซลส์ ประชาคมเฟลมิชไม่ได้มีขอบเขตความรับผิดชอบประชาชน มีเพียงแต่สถาบันต่าง ๆ ที่ใช้ภาษาดัตช์ เช่น โรงเรียน โรงละคร หอสมุด พิพิธภัณฑ์ เป็นต้น

## ดูเพิ่ม
* แคว้นเฟลมิช
* ฟลานเดอส์

## บรรณานุกรม
*  Flemish authorities (Dutch: *Vlaamse overheid*)
*  Flemish authorities (Dutch: *Vlaamse overheid*)
* Flemish Parliament (Dutch: *Vlaams Parlement*)
* Flemish government (Dutch: *Vlaamse regering*)
* Flemish Community Council in Brussels (Dutch: *Vlaamse Gemeenschapscommissie (VGC)*)

## อ้างอิง

หมวดหมู่:หน่วยการบริหารของประเทศเบลเยียม
หมวดหมู่:ประชาคมในประเทศเบลเยียม
ข้อความอาเรซิโบ

thumb|ข้อความอาเรซิโบจัดเรียงเป็น 73 แถว คูณ 23 คอลัมน์ มีการเน้นสี แสดงให้เห็นข้อความแต่ละส่วน
**ข้อความอาเรซิโบ** () เป็นข้อความคลื่นวิทยุที่ส่งไปในอวกาศ เล็งไปที่กระจุกดาวดาวเอ็ม 13 ซึ่งอยู่ห่างจากโลกเป็นระยะทาง 25,000 ปีแสง เนื่องในพิธีฉลองการปรับปรุงหอดูดาวอาเรซิโบเมื่อวันที่ 16 พฤศจิกายน พ.ศ. 2517 สัญญาณวิทยุที่ส่งขึ้นไปนี้ มีความยาว 1,679 บิต (เลขฐานสองจำนวน 1,679 ตัว) เป็นเวลา 169 วินาที

ข้อความที่ส่งขึ้นไปมีความยาว 1,679 บิต เนื่องจากเป็นตัวเลข semiprime สามารถแยกตัวประกอบได้เป็นจำนวนเฉพาะสองจำนวนคือ 23 กับ 73 ซึ่งสามารถจัดเรียงเป็นภาพได้เพียงสองแบบคือ ขนาด 23 แถว คูณ 73 คอลัมน์ หรือ 73 แถว คูณ 23 คอลัมน์ (ดังรูป)

ข้อความอาเรซิโบออกแบบโดย ดร. แฟรงก์ เดรก แห่งมหาวิทยาลัยคอร์เนลล์ ร่วมกับคาร์ล เซแกน สามารถแบ่งได้เป็น 7 ส่วน (ในภาพมีการเพิ่มสีเพื่อให้แยกแยะได้สะดวก) คือ
# ตัวเลขจากหนึ่ง (1) ถึง สิบ (10)
# เลขอะตอมของธาตุไฮโดรเจน คาร์บอน ไนโตรเจน ออกซิเจน และฟอสฟอรัส ซึ่งเป็นส่วนประกอบของดีเอ็นเอ
# สูตรเคมีของน้ำตาลและเบส ในนิวคลีโอไทด์ของดีเอ็นเอ
# ภาพกราฟิกแสดงโครงสร้างรูปเกลียวของดีเอ็นเอ และจำนวนนิวคลีโอไทด์
# ภาพกราฟิกแสดงรูปร่างมนุษย์ ส่วนสูง และจำนวนประชากรบนโลก
# ภาพกราฟิกแสดงระบบสุริยะ
# ภาพกราฟิกของหอดูดาวอาเรซิโบและขนาดของจานรับสัญญาณ

## ความหมาย
### ตัวเลข
Part 1 — The numbers from 1 to 10|left

 1 2 3 4 5 6 7 8 9 10
 ----------------------
 0 0 0 1 1 1 1 00 00 00
 0 1 1 0 0 1 1 00 00 10
 1 0 1 0 1 0 1 01 11 01
 X X X X X X X X  X  X 5OH7) (C5H4N5) (C5H5N2O2) (C5OH7)

 Phosphate Phosphate
 (PO4) (PO4)

 Deoxyribose Cytosine Guanine Deoxyribose
 (C5OH7) (C4H4N3O) (C5H4N5O) (C5OH7)

 Phosphate Phosphate
 (PO4) (PO4)

### โครงสร้างดีเอ็นเอ
Part 4 — The DNA double helix structure|left

 11
 11
 11
 11
 11
 01
 11
 11
 01
 11
 01
 11
 10
 11
 11
 01
 X

 1111111111110111 1111101101011110 (binary)
 = 4,294,441,822 (decimal)

### มนุษย์

ตรงกลางเป็นรูปคน ทางซ้ายเป็นความสูงเฉลี่ยของผู้ชายสหรัฐฯ เขียนด้วยเลขฐานสองของจำนวน 14 ซึ่งต้องคูณความยาวคลื่นของข้อความ (126&nbsp;มม.) ; 14 × 126 = 1,764 มิลลิเมตร

ทางขวาเป็นประชากรโลกในปี 1974 ประมาณ 4.3&nbsp;พันล้านคน (ซึ่งบังเอิญเป็น 0.1% ของจำนวนคู่ดีเอ็นเอ) ตัวเลขเรียงตามแนวนอนจากขวาล่างไปซ้ายบน

### ดาวเคราะห์
Part 6 — The Sun and the planets|left

                      โลก
 ดวงอาทิตย์ ดาวพุธ ดาวศุกร์     ดาวอังคาร ดาวพฤหัส ดาวเสาร์ ดาวยูเรนัส ดาวเนปจูน  ดาวพลูโต

### กล้องโทรทรรศน์
Part 7 — The Arecibo radio telescope|left

 bottom two rows:
      100101
 

 100101 111110 (binary) = 2,430 (decimal)

## ดูเพิ่ม
* SETI
* แผ่นจานทองคำของวอยเอจเจอร์

## แหล่งข้อมูลอื่น
* SETI homepage on the message 
* Interstellar Radio Messages
* Cornell news: Arecibo message anniversary
* Ithaca Times article on 31st anniversary of Arecibo Message broadcast. 

หมวดหมู่:SETI
หมวดหมู่:วิทยาศาสตร์ในปี พ.ศ. 2517
เมงูมิ โทโยงูจิ

**เมงูมิ โทโยงูจิ** () นักพากย์หญิงชาวญี่ปุ่น เกิดเมื่อวันที่ 2 มกราคม ค.ศ. 1978 มาจิดะ โตเกียว ประเทศญี่ปุ่น ปัจจุบันสังกัดอยู่ 81 Produce

## ผลงาน

## อ้างอิง

หมวดหมู่:นักพากย์หญิงชาวญี่ปุ่น
หมวดหมู่:บุคคลจากโตเกียว
ยีนส์

thumb|200px|ยีนส์

**ยีนส์** () เป็นกางเกงหรือกางเกงขายาวประเภทหนึ่งที่ทำจากผ้าเดนิมหรือชุดเอี๊ยม บ่อยครั้งที่คำว่า “ยีนส์” มักจะหมายถึงกางเกงลักษณะเฉพาะที่เรียกว่า “ยีนส์สีน้ำเงิน” ที่มีกระเป๋าหมุดทองแดงซึ่งคิดค้นโดยเจค็อบ ดับเบิลยู. เดวิสในปี 1871 และจดสิทธิบัตรโดยเดวิสและลีวาย สเตราส์เมื่อวันที่ 20 พฤษภาคม 1873

## ประวัติ
ยีนส์เริ่มมีครั้งแรกที่เมืองเจโนวา เมืองท่าของประเทศอิตาลี โดยจุดประสงค์เพื่อกะลาสีชาวเจนัว ไว้ใส่เพื่อรองรับต่อสภาพแห้งหรือเปียกได้ดี และสามารถถกขากางเกงได้ขณะอยู่บนดาดฟ้าเรือ 
  
ผ้ายีนส์ที่ทำขึ้นมาในนครเจโนอา กลางศตวรรษที่ 19 ซึ่งทางประเทศอังกฤษสั่งนำเข้าผ้าชนิดนี้ ด้วยความทึ่งในความทนทาน และเรียกผ้านี้รวมๆว่า Fustian ซึ่งแปลว่าผ้าสีเนื้อหยาบ ต่อมาระหว่างที่เรือขนส่งสินค้าเดินทางจากอิตาลีมาอังกฤษ ต้องผ่านประเทศฝรั่งเศส ซึ่งคนเมืองเรียกเมืองเจนัวว่า แชน (Gênes) และเรียกสินค้าจากเจนัวว่า ชีน (Jene) ซึ่งภายหลังเปลี่ยนมาเป็น ชอง (Jean) พอมาถึงอังกฤษ ชาวอังกฤษจะอ่านคำว่า Jean ว่า จีน หรือยีน เช่นเดียวกับคนอเมริกันที่พูดภาษาอังกฤษ ซึ่งเมื่อคนนำผ้ายีนส์นี้ไปตัดกางเกง ก็ต้องเป็นคำที่เติม s จึงเรียกว่า Jeans ยีนส์

จนกระทั่งราวปี ค.ศ. 1850 หรือ พ.ศ. 2393 ลีวาย สเตราส์ (Levi Strauss) ชาวเยอรมันที่อาศัยอยู่ที่ซานฟรานซิสโกได้ผลิตกางเกงยีนส์ในชื่อ ลีวายส์ โดยตั้งชื่อกางเกงยีนส์ตามชื่อผ้าฝ้าย โดยผ้าฝ้ายนำมาจากผู้ผลิตที่เมืองเจนัว (Genoa) แต่ในภาพรวมแล้วเหมือนกัน

## อ้างอิง

หมวดหมู่:ผ้า
หมวดหมู่:เครื่องแต่งกาย

หมวดหมู่:สิ่งประดิษฐ์ของสหรัฐ
หมวดหมู่:ประวัติศาสตร์แฟชั่น
การเมืองฝ่ายซ้าย–ฝ่ายขวา

คำว่า **ฝ่ายซ้าย-ฝ่ายขวา** () เป็นระบบจำแนกจุดยืน อุดมการณ์ทางการเมืองและพรรคการเมือง การเมืองฝ่ายซ้ายและการเมืองฝ่ายขวามักถูกนำเสนอว่าขัดแย้งกัน แม้ว่าปัจเจกบุคคลหรือกลุ่มอาจมีจุดยืนฝ่ายซ้ายในประเด็นหนึ่ง และจุดยืนฝ่ายขวาในอีกประเด็นหนึ่งก็ได้ ในประเทศฝรั่งเศส ซึ่งเป็นที่กำเนิดของคำดังกล่าว ฝ่ายซ้ายถูกเรียกว่า "ขบวนการเคลื่อนไหว" (party of movement) และฝ่ายขวาถูกเรียกว่า "ขบวนการระเบียบ" (party of order) จุดยืนแบบเป็นกลางเรียกว่า สายกลาง (centrism) และบุคคลที่มีจุดยืนดังกล่าวเรียกว่า กลุ่มสายกลางหรือผู้เดินสายกลาง (moderate) 

มีความเห็นพ้องทั่วไปว่า
* **ฝ่ายซ้าย** รวมถึง คอมมิวนิสต์ กลุ่มก้าวหน้า เสรีนิยมคลาสสิค สังคมนิยมเสรี  สังคมนิยม อิสรนิยมฝ่ายซ้าย ฆราวาสนิยม ลัทธิต่อต้านทุนนิยม และอนาธิปไตย

* **ฝ่ายขวา** รวมถึง ทุนนิยม อนุรักษนิยม อนุรักษนิยมใหม่ ประเพณีนิยม เสรีนิยมใหม่ อิสรนิยมฝ่ายขวา อำนาจนิยมฝ่ายขวา กษัตริย์นิยม เทวาธิปไตย ชาตินิยม นาซี (รวมถึงนาซีใหม่) การต่อต้านลัทธิคอมมิวนิสต์ และ ฟาสซิสต์

## อ้างอิง

หมวดหมู่:อุดมการณ์ทางการเมือง
หมวดหมู่:คำศัพท์การเมือง
ขั้นตอนวิธีเชิงสัทลักษณ์

**ขั้นตอนวิธีเชิงสัทลักษณ์** () คือขั้นตอนวิธีสำหรับการกำหนดดัชนีของคำต่างๆ โดยใช้การออกเสียงเป็นเกณฑ์ ขั้นตอนวิธีเชิงสัทลักษณ์ส่วนใหญ่พัฒนาขึ้นเพื่อใช้กับภาษาอังกฤษ ดังนั้นการใช้กฎเกณฑ์ดังกล่าวกับคำในภาษาอื่นอาจไม่ให้ผลลัพธ์ที่มีความหมาย ขั้นตอนวิธีเหล่านั้นมีความซับซ้อนด้วยกฎและข้อยกเว้นหลายประการ เนื่องจากการสะกดคำ และการออกเสียงในภาษาอังกฤษถูกทำให้ยุ่งยากด้วยการเปลี่ยนแปลงทางประวัติศาสตร์และคำที่ยืมมาจากภาษาอื่นหลายภาษา

## ขั้นตอนเชิงสัทลักษณ์
ขั้นตอนวิธีเชิงสัทลักษณ์ที่เป็นที่รู้จักมีดังนี้
* **[[ซาวเดกซ์]]** (Soundex) พัฒนาขึ้นเพื่อใช้เข้ารหัสนามสกุลในการทำสำมะโนประชากร รหัสของซาวเดกซ์ประกอบด้วยอักษรละติน 1 ตัวตามด้วยตัวเลขอีก 3 หลัก
* **[[ซาวเดกซ์ของเดตช์-โมโคทอฟฟ์]]** (Daitch-Mokotoff Soundex) เป็นการนำซาวเดกซ์มาปรับปรุงใหม่ให้ดีขึ้นเพื่อใช้กับนามสกุลที่มาจากภาษากลุ่มสลาวิกและภาษายิดดิช รหัสของซาวเดกซ์ของเดตช์-โมโคทอฟฟ์ประกอบด้วยตัวเลขทั้งหมด 6 หลัก
* **[[เมทาโฟน]]** (Metaphone) และ **[[ดับเบิลเมทาโฟน]]** (Double Metaphone) เหมาะสมที่จะใช้กับคำในภาษาอังกฤษทั่วไป ไม่เพียงแต่เฉพาะชื่อบุคคล ขั้นตอนวิธีแบบเมทาโฟนเป็นรากฐานของซอฟต์แวร์ตรวจการสะกดคำหลายโปรแกรม
* **[[New York State Identification and Intelligence System]]** (NYSIIS) เป็นการจับคู่หน่วยเสียง (phoneme) ที่คล้ายกันให้เข้ากับอักษรตัวเดียวกัน ให้ผลลัพธ์เป็นสายอักขระซึ่งสามารถอ่านได้โดยไม่ต้องถอดรหัส
* **[[การเข้าหาด้วยการจัดระดับคู่]]** (Match Rating Approach) ถูกพัฒนาขึ้นโดยสายการบินเวสเทอร์นแอร์ไลน์เมื่อปี พ.ศ. 2520 ใช้เทคนิคการเข้ารหัสและเปรียบเทียบ

## ดูเพิ่ม
* ระยะทางแฮมมิง (Hammimg distance)
* ระยะทางเลเวนชเตย์น (Levenshtein distance)

## แหล่งข้อมูลอื่น
* Project Dedupe

หมวดหมู่:ภาษาศาสตร์
หมวดหมู่:ขั้นตอนวิธี
อารยธรรมมายา

thumbnail|right|แผนที่แสดงอาณาเขตของอาณาจักรมายา
**อาณาจักรมายา** เป็นอาณาจักรโบราณในอเมริกากลาง มีพื้นที่บริเวณประเทศเม็กซิโกคาบเกี่ยวกับประเทศเบลีซ และประเทศกัวเตมาลา มีความรุ่งเรืองช่วง 500 ปีก่อนคริสตกาลจนถึง ค.ศ. 1502 มีจุดศูนย์กลางอยู่ที่นครวากา ปัจจุบันคือ เอลเปรู มีอายุร่วมสมัยเดียวกับอารยธรรมเตโอตีอัวกาน (:en:Teotihuacan) 

อาณาจักรมายาปกครองด้วยระบบกษัตริย์ เรียกว่า คูฮุลอะฮอว์ (*K'uhul ajaw*) หรือ เทวกษัตริย์ 

## อารยธรรม
ชาวมายาใช้อักษรภาพในการบันทึก มีความสามารถทางดาราศาสตร์ จนสามารถทำนายเวลาเกิดสุริยุปราคา และจันทรุปราคาได้ล่วงหน้าเป็นเวลานาน รู้จักทำปฏิทินใช้ รู้จักประดิษฐ์เลขศูนย์ใช้ในวิชาคณิตศาสตร์ รู้จักค้าขายเกลือ หยก และเครื่องปั้นดินเผา แต่ชาวมายาไม่รู้จักใช้ล้อและไม่รู้จักการถลุงแร่ ซึ่งแสดงว่าชาวมายาดำรงชีวิตเหมือนมนุษย์หินที่รู้จักใช้เพียงไม้ กระดูกสัตว์ หินปูน และหินทรายในการสร้างเมือง

ชาวมายานับถือเทพเจ้ามาก และมีเทพเจ้ามากมาย ทั้งสุริยเทพ วสันตเทพ และมรณเทพ เทพเจ้าเหล่านี้ทรงโปรดปรานการเสวยเลือด ดังนั้นจึงมีพิธีบูชายัญด้วยชีวิตของหญิงพรหมจารี (บริสุทธิ์) เพื่อถวายเทพ 

## พีระมิด
พีระมิดของชาวมายามีความสูงกว่า 150 ฟุต บนยอดพีระมิดจะแบนราบแตกต่างไปจากของอียิปต์ที่ปลายแหลม ประกอบด้วยบันไดทางขึ้น 4 ด้าน บันไดด้านละ 91 ขั้น รวมกับยกพื้นที่ฐานของพีระมิดอีกนับรวมเป็นได้ 365 ครบหนึ่งปี ถือเป็นปฏิทินถาวรอย่างหนึ่งของชาวมายา หนึ่งปีของชาวมายามี 13 เดือน และฤดูกาลอีก 4 ฤดู 

## หลักฐานทางประวัติศาสตร์
thumbnail|right|ตีกัล
ประกอบด้วยเมืองสำคัญ ๆ คือ 
* ตีกัล (:en:Tikal) มีพีระมิดของชาวมายา สูง  212 ฟุต บนยอดวิหารมีห้องมากมาย มีแท่นบูชากับหินแกะสลักอักษรภาพเป็นจำนวนมาก ตามฝาผนังของวิหารก็มีรูปสลักเต็มแทบทุกด้าน 
* เปเตน (Peten)  
* ปาเลงเก  (:en:Palenque) มีสิ่งก่อสร้างที่สร้างโดยปากัล พบหลุมศพจำนวนมากและในวิหารแห่งศิลาจารึก (Temple of the Inscriptions)
* ซีบิลชัลตุน (:en:Dzibilchaltun) มีวิหารขนาดใหญ่ที่ชื่อว่า The Temple of the Seven Dolls

## ดูเพิ่ม
* เลขมายา
* อักษรมายา

## อ้างอิง

หมวดหมู่:อารยธรรมมายา
หมวดหมู่:รัฐสิ้นสภาพในทวีปอเมริกาเหนือ
ภาษาตัวเซ

**ภาษาตัวเซ** หรือ **ภาษาดัว** หรือ **ภาษาดัรฮา** เป็นภาษากลุ่มปาปวนในอินโดนีเซีย ที่รู้จักกันน้อย มีผู้พูดราว 350 คน ผู้พูดภาษานี้เริ่มติดต่อกับโลกภายนอกเมื่อ พ.ศ. 2525 ภาษานี้ใกล้เคียงกับภาษากลุ่มทะเลสาบและที่ราบที่อยู่ใกล้เคียง แต่ข้อสรุปนี้มีหลักฐานยืนยันน้อย มัลคอล์ม โรส (Malcolm Ross) จัดให้ภาษานี้อยู่ในภาษากลุ่มหัวนกตะวันออก-เซนตานี 
ตัวเซ
ภาษาเมวาร์

**ภาษาเมวาร์** เป็นสำเนียงหลักสำเนียงหนึ่งของภาษาราชสถาน มีผู้พูดราว 5 ล้านคน ในรัฐราชสถาน เรียงประโยคแบบประธาน-กรรม-กริยา มีพยัญชนะ 31 เสียง สระ 10 เสียง สระประสม 2 เสียง  มี 2 บุคคล (เอกพจน์/พหูพจน์) 2 เพศ (ชาย/หญิง) และ 3 การก (ธรรมดา/กรรม/เรียกขาน) มีการผันคำนามและคำสรรพนาม มี 3 กาล (ปัจจุบัน/อดีต/อนาคต) และ 4 มาลา คำคุณศัพท์มี 2 ชนิด คือที่ลงท้ายด้วย/-o/ หรือไม่ลงท้ายด้วย/-o/

เมวาร์
เพิร์ท

thumb|250px|เพิร์ท

**เพิร์ท** () เป็นเมืองหลวงของรัฐเวสเทิร์นออสเตรเลีย ในประเทศออสเตรเลีย มีประชากรอาศัยอยู่ 1,507,900 (ธันวาคม 2006) ทำให้เพิร์ทเป็นเมืองที่ใหญ่ที่สุดในรัฐเวสเทิร์นออสเตรเลีย และเป็น 3 ใน 4 ของรัฐ ความหนาแน่นของประชากรอยู่ที่อันดับที่ 4 ในออสเตรเลีย ด้วยอัตราการเจริญเติบโตร้อยละ  2.1 (2006) และคาดว่าจะเจริญได้ถึงร้อยละ 2.5 ในปี 2007

## ประวัติศาสตร์
เพิร์ทถูกค้นพบโดยกัปตัน เจมส์ สเตอร์ลิง เมื่อวันที่ 11 มิถุนายน ค.ศ. 1829 เพิร์ทอยู่ชายฝั่งตะวันตกของประเทศออสเตรเลีย ติดกับมหาสมุทรอินเดีย ตั้งอยู่บนสองฝั่งของแม่น้ำสวอน (Swan River) เป็นเมืองทันสมัย ในเมืองมีตึกสูงใหญ่

## ภูมิศาสตร์และภูมิอากาศ
เพิร์ทตั้งอยู่ทางภูมิภาคตะวันตกตอนใต้ของประเทศออสเตรเลีย (Western Australia) อยู่ติดมหาสมุทรอินเดีย มีลักษณะภูมิอากาศแบบเมดิเตอร์เรเนียน โดยแบ่งเป็น 4 ฤดูกาล ได้แก่ 
* **ฤดูร้อน** จะอยู่ในช่วงเดือนธันวาคมถึงกุมภาพันธ์ มีสภาพอากาศแห้งและร้อนในตอนกลางวัน อาจมีฝนตกบ้างเล็กน้อย อุณหภูมิเฉลี่ยสูงสุดอยู่ที่ 30-32 องศาเซลเซียส และต่ำสุดอยู่ที่ 16-18 องศาเซลเซียส
* **ฤดูใบไม้ร่วง** อยู่ในช่วงเดือนมีนาคมถึงพฤษภาคม ช่วงกลางวันจะมีแดดจ้าและอบอุ่น กลางคืนจะมีอากาศเย็น อาจมีพายุฝนบ้างหรือความชื้นสูง อุณหภูมิเฉลี่ยสูงสุดอยู่ที่ 22-30 องศาเซลเซียส และต่ำสุดอยู่ที่ 11-16 องศาเซลเซียส 
* **ฤดูหนาว** อยู่ในช่วงเดือนมิถุนายนถึงสิงหาคม มีฝนตกชุก มีอากาศเย็นในเวลากลางวัน อุณหภูมิเฉลี่ยสูงสุดอยู่ที่ 18-20 องศาเซลเซียส และต่ำสุดอยู่ที่ 8-9 องศาเซลเซียส
* **ฤดูใบไม้ผลิ** อยู่ในช่วงเดือนกันยายนถึงพฤศจิกายน มีแดดจ้าและอากาศอบอุ่น อุณหภูมิเฉลี่ยสูงสุดที่ 21-27 องศาเซลเซียส และต่ำสุดอยู่ที่ 9-13 องศาเซลเซียส

เพิร์ทเป็นเมืองหลวงรัฐของออสเตรเลียที่มีแสงแดดมากที่สุด โดยเพิร์ทได้รับแสงแดดเฉลี่ย 8.8 ชั่วโมงต่อวัน หรือมากกว่า 3,200 ชั่วโมงต่อปี

## การเมืองการปกครอง

## เศรษฐกิจ

## วัฒนธรรม

## อ้างอิง

## แหล่งข้อมูลอื่น

* City of Perth website 
* 
* Interactive Panorama: Perth 

หมวดหมู่:เมืองในประเทศออสเตรเลีย
หมวดหมู่:รัฐเวสเทิร์นออสเตรเลีย
วัดพระบรมธาตุดอยเกิ้ง

**วัดพระบรมธาตุดอยเกิ้ง** เป็นวัดใน ตำบลท่าเดื่อ อำเภอดอยเต่า จังหวัดเชียงใหม่ มีครูบาบุญศรี เจ้าอาวาสวัด

วัดพระบรมธาตุดอยเกิ้งตั้งอยู่ในป่าบนเทือกเขา ห่างจากหมู่บ้านเป็นระยะทาง 14 กิโลเมตร นับจากทางรถยนต์ขึ้นทางอำเภอฮอด วัดพระบรมธาตุดอยเกิ้งนี้ มีปูชนียสถานที่สำคัญคือ เจดีย์ที่บรรจุพระบรมสารีริกธาตุของพระพุทธเจ้า ส่วนพระนลาสเบื้องซ้าย (กระดูกหน้าผากด้านซ้าย) ตามประวัติ พระนางจามเทวีได้ขึ้นมานมัสการพระบรมธาตุดอยเกิ้งครั้งที่จะมาครองเมืองหริภุญชัย (ลำพูน) เมื่อ พ.ศ. 1200 และในปี 2463-2464 ท่านครูบาเจ้าศรีวิชัย นักบุญแห่งล้านนา ได้ขึ้นมาบูรณะและสร้างเจดีย์ครอบเจดีย์องค์เก่าไว้ และในวันที่ 18 กุมภาพันธ์ พ.ศ. 2464 สมเด็จพระเจ้าบรมวงศ์เธอ กรมพระยาดำรงราชานุภาพ ได้เสด็จขึ้นมานมัสการพระบรมธาตุดอยเกิ้งพร้อมกับนมัสการท่านครูบาศรีวิชัยในครานั้น ต่อมาก็ได้รกร้างไปจนถึง พ.ศ. 2529 ครูบาบุญศรี อภิปุณโณ ได้ธุดงค์ขึ้นมา และได้บูรณะสร้างเสนาสนะต่าง ๆ จนถึงปัจจุบัน ในทุก ๆ ปี ช่วงเดือนมกราคมถึงกุมภาพันธ์ วันมาฆบูชา เดือน 5 เป๋ง (เหนือ) จะมีประเพณีสำคัญคือ เดินขึ้นสักการะองค์พระบรมธาตุและสรงน้ำ ซึ่งเดินขึ้นทางทะเลสาบดอยเต่า ใช้เวลาประมาณ 2-3 ชั่วโมงในการเดินขึ้นไป เป็นการทำสืบ ๆ กันมาหลายอายุคน 

ดอยเกิ้ง
พระบรมธาตุดอยเกิ้ง
แกงเหลือง

**แกงส้มปักษ์ใต้ ** เป็นอาหารชนิดหนึ่งในภาคใต้ของประเทศไทย ในท้องถิ่นเรียกว่า** แกงส้ม** ซึ่งมีความแตกต่างจากแกงส้มของภาคอื่น ทั้งในด้านรสชาติ เครื่องปรุง วิธีการปรุง กลิ่น และสีสันของน้ำแกงที่ปรุงเสร็จแล้ว

ส่วนวัตถุดิบที่นิยมนำมาทำเป็นแกงเหลืองนั้นคล้ายกับแกงส้มของไทย เช่น ปลา กุ้ง หรือ หมูสามชั้น และใช้ผักต่าง ๆ เพื่อเพิ่มปริมาณและรสชาติ หรือบางครั้งใช้หน่อไม้ดอง

## เครื่องปรุงพริกแกง
เครื่องปรุงต่างขึ้นอยู่กับปริมาณของวัตถุดิบ ของปลา กุ้ง ผัก และรสชาติตามชอบ
# พริกขี้หนูสดหรือแห้ง
# ขมิ้นชัน
# กระเทียม
# กะปิชนิดสำหรับแกง
# น้ำมะนาวสด หรือ น้ำมะขามเปียก (บางครั้งใช้ยอดมะขามอ่อน)
# เกลือ, น้ำปลาปรุงรส

## วิธีปรุง
# นำพริกขี้หนู ขมิ้นชัน กระเทียม เกลือในปริมาณเล็กน้อย โขลกรวมกันให้ละเอียด (หรือใช้เครื่องปั่นเอนกประสงค์) จากนั้นใส่กะปิลงไปรวมกันอีกครั้งหนึ่งตำให้เข้ากันจากนั้นพักไว้
# หั่นปลาให้ขนาดพอเหมาะจากนั้นล้างสะอาดแล้วพักไว้ หากใช้กุ้งให้แกะเปลือกออก
# นำผักมาล้างให้สะอาดจากนั้นหั่นให้มีขนาดพอเหมาะแล้วพักไว้
# นำเครื่องแกงที่โขลกไว้ผสมน้ำในปริมาณเพียงพอที่จะให้น้ำท่วมตัวปลาและผักแล้วนำไปตั้งไฟระดับปานกลาง
# เมื่อน้ำเดือดให้ใส่ผักลงไปรอจนผักสุก
# ใส่เนื้อปลาหรือกุ้งที่เตรียมไว้ หากเป็นปลาไม่ควรคนมากเพราะจะทำให้เนื้อปลาขาดจากกัน รอจนปลาสุก
# ปรุงรสด้วยน้ำมะนาว (น้ำมะขามเปียก) ตามชอบ อาจปรุงรสเพิ่มเติมด้วยน้ำปลา

## ดูเพิ่ม
* แกงส้ม

## อ้างอิง

## แหล่งข้อมูลอื่น

หมวดหมู่:อาหารไทยภาคใต้
หมวดหมู่:อาหารจากเนื้อปลา
ภาษารังปุระ

**ภาษารังปุระ** อยู่ในตระกูลอินโด-ยูโรเปียน มีผู้พูดในบริเวณรัฐเบงกอลตะวันตกตอนบน Goalparaตะวันตกของรัฐอัสสัมในประเทศอินเดีย และภาครังปุระในประเทศบังกลาเทศ ส่วนใหญ่จะพูดได้สองภาษาโดยพูดภาษาเบงกอลหรือภาษาอัสสัมได้ด้วย มีขบวนการสนับสนุนการใช้ภาษานี้ในเบงกอลตะวันตก

## ชื่อ
ภาษารังปุระ (หรือ รังปุรีภาษา) มีหลายชื่อ ชื่อที่นิยมในบังกลาเทศคือ พะเห/บะเฮ (Bahe) ในขณะที่ชื่อ เทศีภาษา/เดสีภาษา (Deshi bhasha) และ อันชาลิตภาษา (Anchalit bhasha) ก็มีการใช้เช่นกัน แปลตรงตัวว่า ภาษาพื้นถิ่น ส่วนในอินเดียเรียกว่า ราชวังศีภาษา/ราชพังสีภาษา (राजवंशी/राजबोंग्शी भाषा) ซึ่งแปลว่า ภาษาของราชวงศ์ แต่ก็จะซ้ำกับอีกภาษาที่พูดในเนปาล

## เทียบภาษาใกล้เคียง

 

## อ้างอิง

## บรรณานุกรม

*
* 

## แหล่งข้อมูลอื่น

*Ethnologue Report on Rangpuri

รังปุระ
รังปุระ
น้ำพริกกะปิ

thumb|250px|น้ำพริกกะปิกับปลาทูทอด
**น้ำพริกกะปิ** เป็นน้ำพริกซึ่งนิยมรับประทานกันในประเทศไทย เป็นอาหารประเภทน้ำพริกอย่างหนึ่งที่มีส่วนประกอบหลัก คือ กะปิ โดยใช้กะปิเผาไฟ โขลกกับเครื่องปรุงต่างๆในครก น้ำพริกกะปิเมื่อทำเสร็จแล้วจะมีสีน้ำตาลอมม่วง โรยหน้าด้วยมะเขือพวงและพริก น้ำพริกกะปิจะรับประทานคู่กับปลาทูทอดหรือไข่ทอดชะอม 

สูตรที่นิยมทำทานกันดั้งเดิมจะมีส่วนประกอบดังนี้

* กะปิ
* พริกสด
* กระเทียม
* มะเขือเปาะ หรือมะอึก
* น้ำตาลปี๊ป
* มะนาว
* น้ำปลา
* น้ำต้มสุก

## อ้างอิง

## แหล่งข้อมูลอื่น
* วิธีทำน้ำพริกกะปิ 

หมวดหมู่:น้ำพริก
หมวดหมู่:อาหารไทย
หอยหลอด

**หอยหลอด** เป็นชื่อสามัญของหอยทะเลกาบคู่หลายชนิดในวงศ์ Solenidae ชนิดที่พบในไทย เช่น *[[Solen corneus|S. corneus]]*, *[[Solen exiguus|S. exiguus]]*, *[[Solen malaccensis|S. malaccensis]]*, *[[Solen regularis|S. regularis]]*, *[[Solen strictus|S. strictus]]*, *[[Solen thailandicus|S. thailandicus]]* ในสกุล *[[Solen]]* เป็นต้น

## ถิ่นที่อยู่
หอยหลอดจะฝังตัวตามแนวดิ่งในตะกอนดินโคลนบริเวณปากแม่น้ำ โดยอาศัยอยู่ห่างจากชายฝั่งทะเลตั้งแต่ 50 เมตรไปจนถึง 3 กิโลเมตรแล้วแต่ชนิด บริเวณที่มีหอยหลอดเป็นจำนวนมากในไทยคือดอนหอยหลอด จังหวัดสมุทรสงคราม นอกจากนี้ยังพบตามชายฝั่งอ่าวไทยและทะเลอันดามันของจังหวัดอื่นด้วย เช่น ชนิด *S. corneus*, *S. regularis*, *S. strictus* และ *S. thailandicus* พบมากที่จังหวัดตราด จันทบุรี สมุทรปราการ สมุทรสาคร สมุทรสงคราม (ดอนหอยหลอด) และเพชรบุรี; ชนิด *[[Solen vagina|S. vagina]]* พบมากที่จังหวัดตรัง ส่วนชนิด *[[Solen grandis|S. grandis]]* และ *S. exiguus* พบที่จังหวัดสตูล แต่มีปริมาณน้อย

## ลักษณะ
เปลือกคล้ายใบมีดโกนบาง มีสีเขียว เขียวอมเหลือง หรือน้ำตาลอมเหลือง ประกบกันเป็นรูปทรงกระบอกแต่ไม่สนิท ยังมีช่องเปิดทั้งด้านหน้าและด้านท้าย มีเอ็นยึดฝาทั้งสองและมีฟัน 2-3 ซี่ มีเท้าเป็นแท่งกลมใหญ่อยู่ที่ส่วนปลายด้านหนึ่ง และมีท่อน้ำเข้าและท่อน้ำออกอยู่ที่ส่วนปลายของอีกด้านหนึ่ง

ขนาดของหอยหลอดแตกต่างกันไปตามชนิด เช่น ชนิด *S. grandis* มีความยาวสูงสุด 15 เซนติเมตร; ชนิด *S. strictus* มีความยาวสูงสุด 8 เซนติเมตร แต่มีความกว้างน้อยกว่าชนิด *S. corneus* ซึ่งมีความยาวสูงสุด 6 เซนติเมตร; ชนิด *S. vagina* มีความยาวสูงสุด 7 เซนติเมตร; ชนิด *S. regularis* มีความยาวสูงสุด 5 เซนติเมตร; ชนิด *S. thailandicus* มีความยาวสูงสุด 4.5 เซนติเมตร และหอยหลอดที่ยังจำแนกอนุกรมวิธานไม่ได้ (*Solen* sp.) บางชนิดมีความยาวสูงสุด 2.5 เซนติเมตร

## การใช้ประโยชน์
หอยหลอดชนิดที่พบมากและมีคุณค่าทางเศรษฐกิจสูงในไทยได้แก่ *S. regularis*, *S. strictus* และ *S. thailandicus* เนื้อหอยนำมาประกอบอาหารได้หลายประเภท ทั้งตากแห้ง ทอดกรอบ ต้มยำ ผัดกะเพรา และผัดฉ่า วิธีจับหอยหลอดจะใช้ปูนขาวหยอดลงในรู หอยหลอดจะรู้สึกระคายเคืองและโผล่ขึ้นมาให้จับได้ง่าย ช่วงที่เหมาะสำหรับการจับมากที่สุดคือเดือนมกราคม-พฤษภาคม เพราะตอนกลางวันน้ำจะลดลงมากทำให้สันดอนโผล่พ้นน้ำ

## อ้างอิง

## แหล่งข้อมูลอื่น

หลอด
หลอด
มุทิตา

**มุทิตา** แปลว่า *ความยินดี*, *ความเป็นผู้มีความยินดี*

**มุทิตา** หมายถึงความพลอยยินดีเมื่อผู้อื่นได้ดี คือเมื่อผู้อื่นได้รับความสำเร็จ มีความสุขความเจริญก้าวหน้า ก็พลอยชื่นชมยินดีในสิ่งที่เขาได้รับ ไม่มีความอิจฉาริษยาในความสำเร็จของเขา ด้วยการพูดแสดงความยินดีบ้าง ส่งบัตรอวยพรไปแสดงความยินดีบ้าง มอบของขวัญมอบกระเช้าดอกไม้แสดงความยินดีบ้างเป็นต้น

**ลักษณะของผู้มีมุทิตา** คือเป็นคนไม่ริษยา ยอมรับในความดีและความสำเร็จของคนอื่น แสดงความชื่นชมยินดีกับความสำเร็จของคนอื่นได้ด้วยความเต็มใจ

**มุทิตา** เป็นคุณธรรมของผู้ใหญ่และเป็นหลักที่ผู้ใหญ่พึงประพฤติ เมื่อเกิดขึ้นแล้วก็จะกำจัดความไม่ยินดี ความขึ้งเคียด ความอิจฉาริษยาลงได้ เป็นหลักปฏิบัติข้อ 3 ในหลัก พรหมวิหาร 4

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:พรหมวิหารสี่
หมวดหมู่:คำศัพท์ศาสนาพุทธ
อุทยานพระบรมราชานุสรณ์ พระบาทสมเด็จพระพุทธเลิศหล้านภาลัย

thumb|เรือนไทยภายในอุทยานพระบรมราชานุสรณ์
[alt=|thumb|รูปหล่อเงาะป่าและตัวละครจากวรรณคดีเรื่อง ''[สังข์ทอง* พระราชนิพนธ์ในพระบาทสมเด็จพระพุทธเลิศหล้านภาลัย]]
*'อุทยานพระบรมราชานุสรณ์ พระบาทสมเด็จพระพุทธเลิศหล้านภาลัย** หรือเรียกสั้น ๆ ว่า **อุทยาน ร.2** ตั้งอยู่ริม[[แม่น้ำแม่กลอง]] [[ตำบลอัมพวา]] [[อำเภออัมพวา]] [[จังหวัดสมุทรสงคราม]] ติดกับ[[ตลาดน้ำอัมพวา]] มีเนื้อที่ 11 ไร่ บริเวณที่ก่อสร้างอุทยานพระบรมราชานุสรณ์นี้ [[พระราชสมุทรเมธี]] เจ้าอาวาส[[วัดอัมพวันเจติยาราม]] เป็นผู้น้อมเกล้าฯ ถวาย พื้นที่บริเวณนี้มีความสำคัญเพราะเป็นที่พระราชสมภพของ[[พระบาทสมเด็จพระพุทธเลิศหล้านภาลัย]]

ภายในอุทยานพระบรมราชานุสรณ์มีสิ่งที่น่าสนใจ มี[[เรือนไทย]]หมู่ 5 หลัง ใช้เป็นพิพิธภัณฑ์พระพุทธเลิศหล้านภาลัย 4 หลัง จัดแสดงศิลปวัตถุในสมัยต้น[[อาณาจักรรัตนโกสินทร์ (สมัยสมบูรณาญาสิทธิราชย์)|รัตนโกสินทร์]] เครื่องใช้ส่วนพระองค์ของพระบาทสมเด็จพระพุทธเลิศหล้านภาลัย เช่น พระแท่นบรรทมศิลปะจีน นอกจากนี้ยังแสดงความเป็นอยู่ของ[[ชาวไทย]]ในสมัยพระบาทสมเด็จพระพุทธเลิศหล้านภาลัย จัดแสดงอาวุธสงครามโบราณและข้าวของเครื่องใช้ของสตรีมีฐานะในอดีต เรือนไทยอีกหลังใช้เป็นสถานที่ซ้อม[[โขน]][[ละคร]] ในวันที่ 24 กุมภาพันธ์ของทุกปีจะมีการจัดแสดงโขนถวายหน้าพระที่นั่งในสวนของอุทยานฯ เนื่องในวันคล้ายวันพระบรมราชสมภพของพระบาทสมเด็จพระพุทธเลิศหล้านภาลัย

สิ่งที่น่าสนใจได้แก่ หอกลางซึ่งประดิษฐานพระบรมรูปพระบาทสมเด็จพระพุทธเลิศหล้านภาลัยและโบราณวัตถุ หอนอนชาย แสดงให้เห็นลักษณะความเป็นอยู่ของชาวไทย หอนอนหญิงแสดงให้เห็นลักษณะความเป็นอยู่ของหญิงโบราณชานเรือน จัดแสดงตามแบบบ้านไทยโบราณห้องครัว และห้องน้ำ แสดงลักษณะ[[ครัวไทย]]และห้องน้ำของชนชั้นกลาง นอกจากนี้ยังมีโรงละครกลางแจ้ง สวนพฤกษชาติ เป็นสวนพันธุ์ไม้ในวรรณคดีนานาชนิดกว่า 140 ชนิด เช่น [[ยี่สุ่น]] [[ช้างโน้ม]] [[ทับทิมหนู]] [[สารภี (พรรณไม้)|สารภี]] และมี[[มะพร้าวพญาซอ]]ซึ่งเป็นพันธุ์หายากที่[[สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี]] โปรดเกล้าฯ ให้นำมาปลูกภายในอุทยานฯ

การเดินทางไปอุทยานพระบรมราชานุสรณ์ใช้เส้นทาง[[ถนนพระรามที่ 2]] ถึงกิโลเมตรที่ 63 เลี้ยวขวาเข้า[[ทางหลวงแผ่นดินหมายเลข 325]] เข้าจังหวัดสมุทรสงคราม 6 กิโลเมตร ถึงบริเวณอุทยาน (มีป้ายบอกตลอดทาง) จากตัวเมืองมีรถประจำทางสายบางนกแขวกผ่าน ขึ้นได้ที่ตลาดเทศบาลเมืองสมุทรสงคราม

== อ้างอิง ==
* [http://kingrama2found.or.th/index.php อุทยานพระบรมราชานุสรณ์ พระบาทสมเด็จพระพุทธเลิศหล้านภาลัย] 
* [http://travel.sanook.com/central/samuthsongkarm/samuthsongkarm_01550.php สมุทรสงคราม - อุทยาน ร.2] sanook.com
* นิตยสารสารคดี ฉบับที่ 271 กันยายน 2550

== แหล่งข้อมูลอื่น ==
* **ข้อมูลแผนที่ การเดินทางไป อุทยาน ร.2  '''
*

หมวดหมู่:สถานที่ที่ตั้งชื่อตามพระนามของพระบาทสมเด็จพระพุทธเลิศหล้านภาลัย
หมวดหมู่:เรือนไทย
หมวดหมู่:พิพิธภัณฑ์ในจังหวัดสมุทรสงคราม
หมวดหมู่:สิ่งก่อสร้างในอำเภออัมพวา
ทิวลิป

thumb|right|250px|ภายในดอก
**ทิวลิป** เป็นดอกไม้เมืองหนาวที่เป็นสัญลักษณ์ของฮอลแลนด์ มีอยู่หลายสี ดอกทิวลิปจะปลูกได้ต้องใช้อุณหภูมิที่เหมาะสม คือไม่เกิน 25 องศาเซลเซียส 

## ที่มาของชื่อ
แม้ว่าทิวลิปจะเป็นดอกไม้ที่ทำให้นึกถึงฮอลแลนด์ แต่ทั้งดอกไม้และชื่อมีที่มาจากจักรวรรดิเปอร์เชีย ทิวลิปหรือ “lale” (จากเปอร์เชีย لاله, “lâleh”) เช่นเดียวกับที่เรียกกันในตุรกี เป็นดอกไม้ท้องถิ่นของตุรกี, อิหร่าน, อัฟกานิสถาน และบางส่วนของเอเชียกลาง แม้ว่าจะไม่ทราบว่าผู้ใดเป็นผู้นำทิวลิปเข้ามาทางตะวันตกเฉียงเหนือของยุโรปแต่ที่สำคัญคือตุรกีเป็นผู้ทำให้ทิวลิปมีชื่อเสียงที่นั่น เรื่องที่เป็นที่ยอมรับกันก็คือ Oghier Ghislain de Busbecqไปเป็นราชทูตของสมเด็จพระจักรพรรดิเฟอร์ดินานด์ที่ 1 แห่งโรมันอันศักดิ์สิทธิ์ในราชสำนักของสุลต่านสุลัยมานมหาราชแห่งจักรวรรดิออตโตมันในปี ค.ศ. 1554 Busbecq บรรยายในจดหมายถึงดอกไม้ต่างๆ ที่เห็นที่รวมทั้งนาร์ซิสซัส ดอกไฮยาซินธ์ และทิวลิปที่ดูเหมือนจะบานในฤดูหนาวที่ดูเหมือนผิดฤดู (ดู Busbecq, qtd. in Blunt, 7) ในวรรณคดีเปอร์เชียทั้งสมัยโบราณและสมัยใหม่ต่างก็ให้ความสนใจกับดอกไม้ชนิดนี้ 

คำว่า “tulip” ที่ในภาษาอังกฤษสมัยแรกเขียนเป็น “tulipa” หรือ “tulipant” เข้ามาในภาษาอังกฤษจากฝรั่งเศสที่แผลงมาจากคำว่า “tulipe” และจากคำโบราณว่า “tulipan” หรือจากภาษาลาตินสมัยใหม่ “tulīpa” ที่มาจากภาษาตุรกี “tülbend” หรือ “ผ้ามัสลิน” (ภาษาอังกฤษว่า “turban” (ผ้าโพกหัว) บันทึกเป็นครั้งแรกในภาษาอังกฤษในคริสต์ศตวรรษที่ 16 และอาจจะมาจากภาษาตุรกีอีกคำหนึ่งว่า “kuy” ก็เป็นได้)

## ทิวลิปในประเทศไทย
ในประเทศไทย สำนักงานเกษตรที่สูงดอยผาหม่น ได้ปลูกดอกทิวลิป ในพื้นที่เกษตรที่สูง ดอยผาหม่น ต.ตับเต่า อ.เทิง จ.เชียงราย ตั้งปี พ.ศ. 2549 เพื่อการท่องเที่ยว 

## อ้างอิง

* Black Devil, เปิดหัวใจทายรักสาว-หนุ่ม. กรุงเทพฯ: ไพลิน, 2549
* นิคกี้ หิรัญพัฒน์, ความหมายของดอกไม้. กรุงเทพฯ: ไพลิน, 2544

## ดูเพิ่ม
* ความคลั่งทิวลิป

หมวดหมู่:ไม้ตัดดอก
หมวดหมู่:พืชแบ่งตามสกุล
หมวดหมู่:วงศ์ลิลี
เครื่องสถานะจำกัด

**เครื่องสถานะจำกัด** หรือ **ไฟไนต์สเตตแมชชีน** () คือวงจรเชิงลำดับซึ่งออกแบบเป็นสถานะการทำงาน (state) ของวงจรออกเป็นหลาย ๆ สถานะ แต่ละสถานะมีลอจิกการทำงานที่ต่างกัน เพื่อกำเนิดค่าเอาต์พุตและค่าสถานะถัดไป มีสัญญาณสถานะที่กำหนดว่าสถานะปัจจุบันเป็นสถานะไหน สัญญาณของสถานะจะถูกเก็บไว้ในเรจิสเตอร์ ดังนั้นสถานะจะสามารถเปลี่ยนแปลงได้ที่ขอบขาของ clock เท่านั้น

## ประเภทของเอาต์พุตของเครื่องสถานะจำกัด
เอาต์พุตของเครื่องสถานะจำกัดมี 2 ประเภท คือ
# เครื่องจักรแบบมัวร์ เอาต์พุตนั้นจะเป็นฟังก์ชันของสถานะเพียงอย่างเดียว กล่าวคือ เอาต์พุตเปลี่ยนแปลงตามจังหวะของ clock เท่านั้น คือ แต่ละสถานะมีค่าของเอาต์พุตที่กำหนดแน่นอน เอาต์พุตจะเปลี่ยนก็ต่อเมื่อสถานะเปลี่ยน
# เครื่องจักรแบบเมลลี่ เอาต์พุตนั้นจะเป็นฟังก์ชันของสถานะและอินพุตของเครื่องสถานะ กล่าวคือ เอาต์พุตไม่จำเป็นต้องเปลี่ยนแปลงตามจังหวะของ clock  โดยเมื่ออินพุตเปลี่ยน เอาต์พุตจะเปลี่ยนทันที

## โครงสร้างของเครื่องสถานะจำกัด
โครงสร้างของเครื่องสถานะจำกัดโดยทั่วไปประกอบด้วย 3 ส่วนหลัก คือ
# หน่วยความจำสถานะ (state memory) : เป็นฟลิปฟล็อป สำหรับจดจำสถานะการทำงานของวงจรโดยฟลิปฟล็อป n ตัว ใช้เป็นตัวแปรสถานะได้ n ตัว ใช้เก็บสถานะที่แตกต่างกันได้ 2n สถานะ
# วงจรตรรกะกำหนดสถานะถัดไป (next state logic circuit) : เป็นวงจรเชิงหมู่สร้างสัญญาณกระตุ้น (excitation) ป้อนเข้าหน่วยความจำสถานะ เพื่อใช้กำหนดค่าของสถานะถัดไปโดย รับสัญญาณอินพุต จากตัวแปรอินพุตของ เครื่องจักรนี้ และจากสถานะปัจจุบันที่ป้อนกลับมาจากเอาต์พุตของฟลิปฟล็อปที่ใช้เป็นหน่วยความจำสถานะ 
# วงจรตรรกะเอาต์พุต (output logic circuit) : เป็นวงจรเชิงหมู่สำหรับสร้างสัญญาณเอาต์พุตของเครื่องสถานะจำกัดโดยอาจเป็นฟังก์ชันของสถานะ (แบบมัวร์) หรือ เป็นทั้งฟังก์ชันของสถานะและอินพุตของเครื่องสถานะจำกัด (แบบเมลลี่) 

หมวดหมู่:อิเล็กทรอนิกส์ดิจิทัล
หมวดหมู่:ทฤษฎีออโตมาตา
บอระเพ็ด

**บอระเพ็ด** เป็นไม้เถาเลื้อยที่จัดอยู่ในประเภทไม้เนื้ออ่อนซึ่งมีคุณค่าทางสมุนไพรชนิดหนึ่ง 
## การใช้ประโยชน์
มีสรรพคุณ เถา เป็นยาแก้ไข้ ขับเหงื่อ แก้กระหายน้ำ แก้ร้อนใน ใบ  แก้รำมะนาด ปวดฟัน แก้ไข้ แก้โรคผิวหนัง ดับพิษปวดแสบปวดร้อน ฆ่าแมลงที่หู บำรุงน้ำดี ฆ่าพยาธิไส้เดือน ผล แก้ไข้ แก้เสมหะเป็นพิษ ราก แก้ไข้ขึ้นสูงที่มีอาการเพ้อคลั่ง ดับพิษร้อน ถอนพิษไข้ เจริญอาหาร  แก้มะเร็งเม็ดเลือด  แก้ท้องเฟ้อ  มดลูกเสีย กินทุกวันทำให้ร่างกายแข็งแรง  ไม่เป็นหวัด  ในขณะเดียวกันมีผลข้างเคียงได้ การรับประทานต่อเนื่องเป็นระยะเวลานาน  อาจมีผลต่อหัวใจ  เพราะเป็นยารสขม

ชาวโอรังอัซลีในรัฐเปรัก ประเทศมาเลเซีย ใช้กิ่งบอระเพ็ดนำไปต้มใช้รักษาโรคเบาหวาน ในตำรายา บางครั้งเรียก *โหราอมฤต* ภาษาสันสกฤตเรียก *อมฤตลดา* (अमृतलता) ใช้เป็นยาแก้ไข้ ดีซ่าน ซิฟิลิส

## อ้างอิง

หมวดหมู่:วงศ์บอระเพ็ด
หมวดหมู่:สมุนไพร
หมวดหมู่:ไม้เลื้อย
มิธลอนด์

**มิธลอนด์** (Mithlond) หรือ **เกรย์ฮาเวนส์** (Grey Havens) คือเมืองท่าเรือในจินตนิยายเรื่อง เดอะลอร์ดออฟเดอะริงส์ ของ เจ. อาร์. อาร์. โทลคีน ตั้งอยู่ริมฝั่งอ่าวลูน (Lune) ทางตะวันตกเฉียงเหนือของทวีปมิดเดิลเอิร์ธ เลยจากเขตแดนตะวันตกของแคว้นไชร์ คำว่า มิธลอนด์ แปลว่า ท่าเรือสีเทา หรือ เกรย์เฮเวนส์ เป็นท่าเรือที่พวกเอลฟ์ใช้แล่นไปสู่ตะวันตก มีเอลฟ์นายช่างต่อเรือนามว่า เคียร์ดัน เป็นผู้ปกครองดูแลเมือง แต่เดิมเมืองท่ามิธลอนด์เป็นเมืองที่อยู่ในเขตอาณาจักรลินดอน ซึ่งเป็นอาณาจักรเอลฟ์แห่งแรกในยุคที่สอง ปกครองโดยกิล-กาลัด กษัตริย์เอลฟ์องค์สุดท้าย

## อ้างอิง
* เจ. อาร์. อาร์. โทลคีน, *[[ลอร์ดออฟเดอะริงส์]]*, ลอนดอน:สำนักพิมพ์ฮาร์เปอร์คอลลินส์

หมวดหมู่:ดินแดนในตำนานของโทลคีน
เดอะบิ๊กเอียร์

**เดอะบิ๊กเอียร์** () หรือ **หอดูดาววิทยุมหาวิทยาลัยโอไฮโอสเตต** () เป็นกล้องโทรทรรศน์วิทยุที่ตั้งอยู่ภายในบริเวณหอดูดาวเพอร์กินส์  เมืองเดลาแวร์ รัฐโอไฮโอ สหรัฐ อยู่ในการดูแลของมหาวิทยาลัยโอไฮโอสเตต 

กล้องโทรทรรศน์วิทยุแห่งนี้ออกแบบโดย ดร. จอห์น ดี. เคราส์ สร้างบนเนื้อที่ 20 เอเคอร์ มีขนาดกว้าง 360 ฟุต ยาว 500 ฟุต สูง 70 ฟุต เริ่มใช้งานตั้งแต่ปี พ.ศ. 2506 ถึง พ.ศ. 2541 กล้องโทรทรรศน์วิทยุอีกแห่งหนึ่งที่ออกแบบโดย ดร. เคราส์ ผู้ออกแบบเดอะบิ๊กเอียร์ และมีชื่อเสียง คือ กล้องโทรทรรศน์วิทยุแนนเคย์ เมืองแนนเคย์ ประเทศฝรั่งเศส

กล้องโทรทรรศน์วิทยุเดอะบิ๊กเอียร์ มีบทบาทหลักในโครงการSETI เพื่อค้นหาสัญญาณวิทยุที่ส่งมาจากนอกโลก ได้รับการบันทึกโดยกินเนสส์บุ๊กในปี พ.ศ. 2538 ว่าเป็นกล้องที่ปฏิบัติงานให้กับโครงการเซติอย่างต่อเนื่องยาวนานที่สุด

เมื่อวันที่[17 สิงหาคม พ.ศ. 2520 ดร.เจอร์รี อาร์. เอฮ์แมน นักดาราศาสตร์ที่ทำงานให้กับโครงการเซติ ได้ตรวจพบว่าสัญญาณวิทยุที่กล้องโทรทรรศน์วิทยุแห่งนี้บันทึกไว้เมื่อวันที่ 15 สิงหาคม ความยาว 72 วินาที มีความเข้มสูงมาก และมีความเป็นไปได้ที่จะเป็นสัญญาณที่ส่งมาจากนอกโลก และนอกระบบสุริยะ สัญญาณวิทยุที่ตรวจพบนี้เป็นที่รู้จักในชื่อ "Wow! signal" เป็นสัญญาณจากนอกโลกเพียงครั้งเดียวที่ตรวจพบตลอดระยะเวลาของโครงการเซติ

ปี พ.ศ. 2541 มหาวิทยาลัยโอไฮโอสเตต ขายที่ดินบริเวณนี้ให้กับนักพัฒนาที่ดิน ซึ่งรื้อโครงสร้างกล้องโทรทรรศน์ออก เพื่อขุดทะเลสาบเป็นส่วนหนึ่งของสนามกอล์ฟ

## อ้างอิง

## อ่านเพิ่ม
* 

## แหล่งข้อมูลอื่น
* The Big Ear Memorial Site 
* Big Ear Inventor John Kraus Dies
* Video presentation and tour of "Big Ear": https://www.youtube.com/watch?v=hg5i0JyYtwE, https://www.youtube.com/watch?v=T_vKl1vwg_A, https://www.youtube.com/watch?v=3FwiLpwcenI

หมวดหมู่:สิ้นสุดในปี พ.ศ. 2541
หมวดหมู่:SETI
หมวดหมู่:กล้องโทรทรรศน์วิทยุ
หมวดหมู่:หอดูดาวในสหรัฐ
หมวดหมู่:สิ่งก่อสร้างในรัฐโอไฮโอ
หมวดหมู่:มหาวิทยาลัยโอไฮโอสเตต
ขบวนการนวพล

**นวพล** มีชื่อเรียกหลายแบบ เช่น 'พลังใหม่', 'พลังเก้า', หรือ 'พลังเก้าใหม่' เป็นขบวนการโฆษณาชวนเชื่อฝ่ายขวาจัด, รักชาติ, นับถือศาสนาพุทธ และต่อต้านลัทธิคอมมิวนิสต์ในประเทศไทยที่ดำเนินกิจการในช่วงกลางคริสต์ทศวรรษ 1970 ขบวนการนี้ถูกกล่าวถึงเป็นหน่วยรบทางจิตวิทยา โดยมีเป้าหมายหลักคือ: สนับสนุนขบวนการกระทิงแดงและสร้างโฆษณาชวนเชื่อใส่ประชากรไทย

ขบวนการนวพลก่อตั้งขึ้นโดยวัฒนา เขียววิมลใน พ.ศ. 2517 เขาเคยเป็นหัวหน้า*สมาคมนักเรียนไทยในสหรัฐอเมริกา*ตอนศึกษาอยู่ในมหาวิทยาลัยซีตันฮอลล์ กองอำนวยการรักษาความมั่นคงภายในราชอาณาจักร (กอ.รมน.) ของกองทัพไทยและกระทรวงมหาดไทยสนับสนุนนวพล กล่าวกันว่าขบวนการนี้มีส่วนเชื่อมโยงกับนักธุรกิจที่ร่ำรวย, นักการเมือง, สภาความมั่นคงแห่งชาติ และหน่วยข่าวกรองทางทหารไทย นวพลรวบรวมผู้ค้า, นักธุรกิจ และพระสงฆ์ที่ต่อต้านการเปลี่ยนแปลงทางสังคมและประชาธิปไตย ขบวนการนี้ได้ดึงดูดพระสงฆ์จำนวนมาก โดยเฉพาะกิตฺติวุฑฺโฒ ภิกขุ ผู้ที่โด่งดังจากประโยคที่ว่า "ฆ่าคอมมิวนิสต์ ไม่บาป" 

ขบวนการนี้ต่อต้านระบบรัฐสภาและรณรงค์ให้ยึดมั่นในสถาบันหลักของชาติ คือชาติ ศาสนา พระมหากษัตริย์ นวพลได้รับการสนับสนุนอย่างมากเนื่องจากผู้คนในตอนนั้นรู้สึกว่าสถาบันหลักของชาติถูกพวกฝ่ายซ้ายเล่นงาน ใน พ.ศ. 2519 ขบวนการนี้มีสมาชิก 30,000–50,000 คน นวพลมีบทบาทหลักในการจัดตั้งพรรคการเมืองลงสมัครรับเลือกตั้ง ใน พ.ศ. 2519 ภายใต้ชื่อ พรรคธรรมาธิปัตย์ และดำเนินการต่อต้านฝ่ายซ้ายจนนำไปสู่เหตุการณ์ 6 ตุลา 2519 ซึ่งมีสมาชิกในขบวนการมีส่วนร่วมด้วย  

หลังการรัฐประหารที่สถาปนาระบอบทหารขึ้นใหม่หลังการสังหารหมู่ ความนิยมของขบวนการนวพลลดลงเนื่องจากความสงสัยว่าขบวนการนี้กลายเป็นวิธีการจัดเลี้ยงให้กับความทะเยอทะยานของกลุ่มทหาร

ธงชัย วินิจจะกูล นักประวัติศาสตร์ไทย ได้ให้อีกมุมมองหนึ่งของสมาชิกขบวนการนวพลว่าข้อมูลเกี่ยวกับนวพลมีน้อยมาก และส่วนใหญ่มาจากคำอวดอ้างของวัฒนา ซึ่งต่างจากขบวนการกระทิงแดงและลูกเสือชาวบ้าน กลุ่มฝ่ายขวาที่มีส่วนร่วมในการสังหารหมู่ นอกจากนี้ ภาพที่ผู้คนรวมตัวกันประกอบด้วยฝูงชนหลายกลุ่มที่ไม่อนุญาตให้กลุ่มฝ่ายขวาใด ๆ มีความโดดเด่นขึ้นมา ดังนั้น ธงชัยถึงกล่าวแนะว่านวพลเป็น "องค์กรผีที่มีเจตนาขยายภาพลักษณ์ของขบวนการฝ่ายขวา" ที่ไม่มีฐานทัพของตนเอง แต่นำความน่าเชื่อถือจากปฏิบัติการปราบปรามการก่อกบฏของ กอ.รมน.

## บุคคลสำคัญของนวพล
* ดร. วัฒนา เขียววิมล ผู้นำกลุ่มนวพล
* พล.ท. สำราญ แพทยกุล องคมนตรี และอดีตแม่ทัพภาคที่ 3
* พล.อ. วัลลภ โรจนวิสุทธิ์ เจ้ากรมหลวงในข่าวพระราชสำนักในกองทัพเผด็จการทหารแห่งชาติ
*พล.ต.ท. สุรพล จุลพราหมณ์ ผู้บัญชาการตำรวจตระเวนชายแดน
* พลเอก สายหยุด เกิดผล เสนาธิการ กอ.รมน. 
* ธานินทร์ กรัยวิเชียร องคมนตรี และผู้พิพากษาศาลฎีกา
* กิตฺติวุฑฺโฒ ผู้รองรับพรรคประชาธิปัตย์ ในการปฏิวัติ

## ดูเพิ่ม
* ศาสนาพุทธกับความรุนแรง
* ขบวนการกระทิงแดง
* องค์กรเก็บขยะแผ่นดิน
* ลูกเสือชาวบ้าน

## อ้างอิง

## แหล่งค้นคว้าเพิ่มเติม
* ลีเฟอร์, ไมเคิล. *พจนานุกรมการเมืองสมัยใหม่ในเอเชียตะวันออกเฉียงใต้*. กรุงเทพฯ: สำนักพิมพ์มหาวิทยาลัยธรรมศาสตร์, 2548.
*Prajak Kongkirati. “Counter-Movement in Democratic Transition: Thai Right-Wing Movements after the 1973 Popular Uprising.” *Asian Review* 19 (2006): 101-135.

หมวดหมู่:เหตุการณ์ 6 ตุลา
หมวดหมู่:ประวัติศาสตร์ไทยสมัยรัตนโกสินทร์
หมวดหมู่:การเมืองไทย
รัฐประหารในสยาม เมษายน พ.ศ. 2476

**เหตุการณ์รัฐประหารในราชอาณาจักรสยาม 1 เมษายน พ.ศ. 2476**  เกิดขึ้นเมื่อวันเสาร์ที่ 1 เมษายน พ.ศ. 2476 โดยที่พระยามโนปกรณ์นิติธาดา นายกรัฐมนตรีได้ประกาศพระราชกฤษฎีกาปิดสภาผู้แทนราษฎร พร้อมงดใช้รัฐธรรมนูญบางมาตรา

## สาเหตุ
เหตุสืบเนื่องจากการนำเสนอเค้าโครงเศรษฐกิจของนายปรีดี พนมยงค์ ฉบับที่เรียกว่า "สมุดปกเหลือง" ซึ่งอาจจะเป็นสมุดในเครือของคอมมิวนิสต์ พระยามโนปกรณ์นิติธาดาใช้เล่ห์กลปัดร่างดังกล่าวตกไป และยกพระบรมราชวินิจฉัยของพระบาทสมเด็จพระปกเกล้าเจ้าอยู่หัวโดยไม่มีผู้รับสนอง เขาสมคบกับพระยาทรงสุรเดช 1 ใน 4 ทหารเสือผู้เปลี่ยนแปลงการปกครอง ได้นำพระยาฤทธิอัคเนย์ และ พระประศาสน์พิทยายุทธ ทหารเสืออีก 2 คน ใช้กำลังทหารล้อมสภาไว้และสั่งปิดสภา จึงเป็นการรัฐประหารที่เรียกว่า "รัฐประหารเงียบ"

โดยความตอนหนึ่งในคำแถลงการณ์ปิดสภาฯของพระยามโนปกรณ์นิติธาดา ความว่า

สำหรับตัวพระยามโนปกรณ์นิติธาดาเองนั้น ไม่เห็นด้วยกับเค้าโครงเศรษฐกิจฉบับนี้  คณะนายทหารที่สนับสนุนพระยามโนปกรณ์ฯ โดย พระยาทรงสุรเดชจึงขู่ฝ่ายที่สนับสนุนนายปรีดีโดยการใช้กำลังทหารพร้อมอาวุธปืนและลูกระเบิดตรวจค้นสมาชิกสภาฯ ก่อนจะเข้าที่ประชุม ดังที่วิเทศกรณีย์บันทึกไว้ว่า

## ผลลัพธ์
และยกพวกไปล้อมบ้านพักของนายปรีดี  เป็นเหตุให้ต้องใช้พระราชกฤษฎีกาปิดสภาผู้แทนราษฎร พร้อมงดใช้รัฐธรรมนูญบางมาตรา  ซึ่งถือได้ว่าเป็นการ **รัฐประหารเงียบ**  พร้อมบีบบังคับนายปรีดีไปที่ประเทศฝรั่งเศส และได้ออกพระราชบัญญัติป้องกันการกระทำอันเป็นคอมมิวนิสต์ พ.ศ. 2476 ออกมาใช้ด้วย มีการกวาดล้างจับกุมชาวเวียดนามที่สงสัยว่าเป็นคอมมิวนิสต์ ขณะเดียวกันคณะกรรมการพรรคคอมมิวนิสต์สยามก็ถูกจับและถูกจำคุก ทั้งนี้มีบันทึกที่ไม่เป็นทางการว่า พระยามโนปกรณ์นิติธาดา และ พระยาทรงสุรเดช ร่วมมือกันในการขจัดบทบาททางการเมืองของคนสำคัญในคณะราษฏรเอง เช่น นายปรีดี พนมยงค์ และหลวงพิบูลสงคราม เป็นต้น

เหตุความขัดแย้งขึ้นยังคงดำเนินต่อมา นำไปสู่การปิดหนังสือพิมพ์บางฉบับที่ให้การสนับสนุนคณะราษฎร จนทำให้เกิดเหตุรัฐประหารอีกครั้งด้วยกำลังทหารในอีก 69 วันต่อมา ซึ่งตรงกับวันที่ 20 มิถุนายน ปีเดียวกัน ซึ่งคณะนายทหารคณะราษฎรได้รัฐประหารรัฐบาลพระยามโนปกรณ์นิติธาดา เรียกตัวนายปรีดีกลับมา และเนรเทศพระยามโนปกรณ์นิติธาดาไปปีนังแทนด้วยรถไฟ และถึงแก่กรรมที่นั่นในที่สุด  สำหรับพระยาทรงสุรเดช นี่เป็นจุดเริ่มต้นความขัดแย้งที่นำไปสู่การกล่าวหาในเหตุการณ์กบฏพระยาทรงสุรเดชต่อไป

## ดูเพิ่ม
* พระบาทสมเด็จพระปกเกล้าเจ้าอยู่หัว#การต่อต้านคณะราษฎร
* รัฐประหารในสยาม มิถุนายน พ.ศ. 2476

## อ้างอิง

หมวดหมู่:สยามในปี พ.ศ. 2476
หมวดหมู่:ประวัติศาสตร์ไทยสมัยรัตนโกสินทร์
หมวดหมู่:รัฐประหารในประเทศไทย
หมวดหมู่:พระยามโนปกรณ์นิติธาดา (ก้อน หุตะสิงห์)